《自武陵至沅陵道中杂诗十首 其一》
明代·何景明

承明播宸涣，西适蛮夷州。艰哉武陵山，古道何悠悠。

狭谷不容幰，水中无行舟。仰探虎豹窟，俯瞰蛟龙湫。

徘徊迟吾马，中心怀懔忧。脩程尚延亘，我行何时休。

作者简介：何景明（1483～1521）字仲默，号白坡，又号大复山人，信阳浉河区人。明弘治十五年(1502)进士，授中书舍人。正德初，宦官刘瑾擅权，何景明谢病归。刘瑾诛，官复原职。官至陕西提学副使。为“前七子”之一，与李梦阳并称文坛领袖。其诗取法汉唐，一些诗作颇有现实内容。有《大复集》。